**Likumprojekta „Grozījumi Jūrlietu pārvaldes un jūras drošības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Jūrlietu pārvaldes un jūras drošības likuma (turpmāk-JPJDL) tiesību normu aktualizēšana atbilstoši izmaiņām praksē;2) 2013.gada 28.novembra grozījumi Jūras vides aizsardzības un pārvaldības likumā (spēkā ar 26.12.2013);3) Likumprojekts „Grozījumi Ģeotelpiskās informācijas likumā” (Saeima, Nr.1129/Lp.11);4) Ministru kabineta 2013.gada 28.decembra rīkojuma Nr. 686 „Par Latvijas ģeotelpiskās informācijas attīstības koncepciju” 5.punkts;5) Ministru kabineta 2014.gada 14.janvāra sēdes protokollēmuma (nr.2, 25§) 7.1.punkts (par likumprojektu „Publisko pakalpojumu likums”);6) Padomes 2009.gada 16.februāra Direktīvas 2009/13/EK ar ko īsteno Eiropas Kopienas Kuģu īpašnieku asociāciju (EKKĪA) un Eiropas Transporta darbinieku federācijas (ETDF) Nolīgumu par 2006.gada Konvenciju par darbu jūrniecībā un groza Direktīvu 1999/63/EK (turpmāk-Direktīva 2009/13/EK) 2.panta 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Spēkā esošā JPJDL 2.panta redakcija nosaka, ka likumu piemēro visiem Latvijas kuģu reģistrā iekļautajiem kuģošanas līdzekļiem. TačuJPJDL šobrīd ietver tiesību normas, kas attiecas ne tikai uz Latvijas Kuģu reģistrā reģistrētajiem kuģošanas līdzekļiem, bet arī uz valsts akciju sabiedrības „Ceļu satiksmes drošības direkcija” (turpmāk - CSDD) reģistrā reģistrētajiem kuģošanas līdzekļiem (skat., piemēram, JPJDL 26.panta ceturto daļu). Turklāt ar likumprojektu JPJDL tiek noteikts deleģējums Ministru kabinetam izdot noteikumus par kuģošanas satiksmi iekšējos ūdeņos, kuri attieksies arī uz CSDD reģistrētiem kuģošanas līdzekļiem.Lai novērstu augstākminētās neprecizitātes, likumprojekts papildina JPJDL 2.panta pirmo daļu, kas nosaka JPJDL piemērojamību, ar frāzi “ja tajā (likumā) nav noteikts citādi”, un papildina JPJDL 2.pantu ar trešo daļu, paredzot, ka attiecīgus JPJDL pantus piemēro arī CSDD reģistrētiem kuģošanas līdzekļiem.2) JPJDL 6.pantā noteikta valsts akciju sabiedrības „Latvijas Jūras administrācija” (turpmāk – Jūras administrācija) kompetence, taču šobrīd tā neatbilst Jūras administrācijas faktiskajai kompetencei, kas ir mainījusies gan saistībā ar izmaiņām praksē, gan saistībā ar grozījumiem citos normatīvajos aktos vai spēkā esošajiem starptautiskajiem normatīvajiem aktiem, proti:2.1.) 2013.gada 26.decembrī stājās spēkā grozījumi Jūras vides aizsardzības un pārvaldības likumā, kas paredz, ka Jūras administrācija no kuģošanas drošības viedokļa saskaņo Ministru kabineta rīkojumu par konkrētas jūras teritorijas (atļaujas vai licences laukuma jūrā) noteikšanuelektronisko sakaru tīklu jūras kabeļlīniju, elektrisko tīklu kabeļlīniju, zemūdens elektropārvades kabeļlīniju un zemūdens cauruļvadu, tai skaitā, gāzesvadu, naftas un naftas produktu cauruļvadu ierīkošanai. Projekts attiecīgi papildina JPJDL 6.pantā noteikto Jūras administrācijas kompetenci. 2.2.) Ministru kabineta 2014.gada 14.oktobra noteikumi Nr. 631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi” paredz vairākus ar Jūras administrāciju saskaņojamus būvju būvniecības jautājumus no kuģošanas drošības viedokļa. Projekts attiecīgi papildina JPJDL 6.pantā noteikto Jūras administrācijas kompetenci. Turklāt, praksē Jūras administrācija jau šobrīd tiek iesaistīta dažādos projektos, kas saistīti, piemēram, ar akvakultūras būvju uzstādīšanu, vēja parku būvniecību.2.3.) Starptautiskās Jūrniecības organizācijas (turpmāk-IMO) rezolūcija MSC.263(84) „Kuģu Tālās darbības identifikācijas un sekošanas sistēmas pārstrādātie darbības standarti un funkcionālās prasības” un IMO cirkulārs MSC.1/Circ.1307 „Vadlīnijas kuģu apskatēm un sertifikācijai, lai novērtētu kuģu atbilstību LRIT informācijas nosūtīšanas prasībām” (ar grozījumiem), nosaka prasību IMO dalībvalstu administrācijām apstiprināt Tālās darbības identifikācijas un sekošanas sistēmas (turpmāk – LRIT) testēšanas lietošanas pakalpojumu sniedzējus. Tāpēc šāda prasība ir jānosaka nacionālajā normatīvajā aktā. Projekts papildinās JPJDL 6.pantā noteikto Jūras administrācijas kompetenci, paredzot, ka Jūras administrācija apstiprina LRIT testēšanas lietošanas pakalpojumu sniedzējus.3) Saskaņā ar JPJDL 11.panta ceturto daļu ir izdoti 2006.gada 14.februāra Ministru kabineta noteikumi Nr.144 „Noteikumi par Latvijas kuģu radio un navigācijas aprīkojuma drošības prasībām” (turpmāk – MK noteikumi Nr. 144). Taču MK noteikumi Nr. 144 neattiecas uz visiem Latvijas kuģiem (piemēram, tie neattiecas uz atpūtas kuģiem un noteikta izmēra zvejas kuģiem). Atbilstoši nepieciešamībai praksē, MK noteikumus Nr.144 paredzēts pārizdot, turpmāk šajos noteikumos apvienojot prasības radio un navigācijas aprīkojumam gan uz kravas, gan pasažieru, gan zvejas, gan atpūtas kuģiem. Tā kā JPJDL deleģējums, uz kā pamata ir izdoti MK noteikumi Nr.144, ir pārāk vispārīgs un neskaidrs, likumprojekts papildina JPJDL 11.panta desmito daļu, nosakotjaunu deleģējumu Ministru kabinetam izdot noteikumus par kuģu radio un navigācijas aprīkojumu (uz šā jaunā deleģējuma pamata tiks izstrādāti jaunie noteikumi).4) Saskaņā ar JPJDL 18.panta trešo daļu ir izdoti Ministru kabineta 2007.gada 13.novembra noteikumi Nr.767 „Noteikumi par atzītajām aizsardzības organizācijām kuģošanas un ostu darbības jomā” (turpmāk – MK noteikumi Nr. 767), kas reglamentē atzīto aizsardzības organizāciju atzīšanas, sertifikācijas un darbības uzraudzības kārtību. Izanalizējot esošo deleģējumu, konstatēts, ka pastāvošais pilnvarojuma apjoms ir nepilnīgs, jo MK noteikumos Nr. 767 vajadzētu noteikt arī prasības, kādām būtu jāatbilst atzītajām aizsardzības organizācijām, lai tās varētu tikt atzītas, kā arī atbilstības sertifikāta izsniegšanas un anulēšanas kārtību. Līdz ar to nepieciešams noteikt jaunu deleģējumu Ministru kabinetam, lai būtu skaidri saprotama noteikumos ietvertā regulējuma sasaiste ar JPJDL ietverto deleģējumu.5) Saskaņā ar JPJDL 17.panta ceturto daļu un 19.panta piekto daļu ir izdoti Ministru kabineta 2007.gada 13.novembra noteikumi Nr.748 „Noteikumi par kuģu un kuģošanas kompāniju, ostu un ostas iekārtu aizsardzības funkciju izpildi un uzraudzību” (turpmāk-MK noteikumi Nr.748). MK noteikumi Nr.748 ietver starptautiskajās tiesību normās noteikto kuģu, kuģošanas kompāniju, ostu un ostas iekārtu aizsardzības funkciju izpildes kārtību un uzraudzību, kā arī Jūras administrācijas Kuģu un ostu aizsardzības inspekcijas inspektoru funkcijas un tiesības. Piemērojot MK noteikumos Nr.748 ietverto regulējumu praksē, tika konstatēta nepieciešamība minētos noteikumus precizēt. Ievērojot plānoto precizējumu apjomu, noteikumus bija paredzēts pārizdot. 2013.gada 26.septembra Valsts sekretāru sanāksmē jau tika izsludināts noteikumu projekts „Noteikumi par kuģu, kuģošanas kompāniju, ostu, ostas iekārtu, atzīto aizsardzības organizāciju un valsts institūciju aizsardzības funkcijām” (VSS-1789), ar kuriem bija paredzēts aizstāt MK noteikumus Nr. 748. Taču projekta VSS-1789 tālāka virzība tika apturēta, pamatojoties uz Tieslietu ministrijas 2013.gada 16.oktobra atzinumā Nr. 1-9.1/1908 izteiktajiem iebildumiem par projekta VSS-1789 deleģējuma nepilnībām JPJDL, kuras nepieciešams novērst. Projekts precizē JPJDL noteikto deleģējumu, uz kā pamata MK noteikumi Nr.748 tiks pārizdoti.6) JPJDL 21.pants nosaka prasības kuģa žurnāliem, tai skaitā, nosakot, ka kuģa žurnālu Latvijā reģistrē ostas kapteinis, bet ārvalstīs – Latvijas Republikas diplomātiskās vai konsulārās pārstāvniecības. Taču spēkā esošās tiesību normas par kuģa žurnālu ir neprecīzas, kā arī daļa šo tiesību normu netiek pielietotas praksē. Proti, kuģa žurnālam nav jāatrodas uz katra Latvijas kuģa, kas saskaņā ar Jūras kodeksa 8.pantu, ir visi Kuģu reģistrā vai CSDD reģistrā reģistrētie kuģi/kuģošanas līdzekļi (piemēram, zvejas laivas, motorlaivas, stāvkuģi). Līdz ar to projekts precizē JPJDL 21.pantu, nosakot, uz kuriem Latvijas kuģiem ir jābūt kuģa žurnāliem. Vienlaikus tiek precizēts nepieciešamo kuģa žurnālu uzskaitījums.Pašreiz Jūras administrācija sagatavo un apstiprina kuģa žurnālus, atbilstoši starptautiskajos normatīvajos aktos noteiktajam (1973.gada Starptautiskā konvencija par piesārņošanas novēršanu no kuģiem un tās 1978.gada protokols (MARPOL konvencija), 1974.gada Starptautiskā konvencija par cilvēku dzīvības aizsardzību uz jūras (SOLAS konvencija).Taču līdz šim tas nav noteikts ārējā normatīvajā aktā. Likumprojekts attiecīgi papildina JPJDL ar minēto Jūras administrācijas darbību.Likumprojekts nosaka, ka turpmāk noteikta veida kuģa žurnālus reģistrēs Jūras administrācija. Līdz ar to kuģa žurnāli turpmāk nebūs jāreģistrē pie ostu kapteiņiem vai Latvijas Republikas diplomātiskajās vai konsulārajās pārstāvniecībās (pārstāvniecībās praksē šī darbība nav veikta).Projekts precizē JPJDL 6.pantā noteikto Jūras administrācijas kompetenci, norādot uz minētajām darbībām ar kuģa žurnāliem.7) JPJDL 26.panta pirmā daļa paredz Ministru kabinetam noteikt kārtību, kādā notiek atbilstības sertifikātu izsniegšana un anulēšana un jūrnieku profesionālās sagatavošanas programmu uzraudzība. Uz šā deleģējuma pamata ir izdoti Ministru kabineta 2008.gada 22.decembra noteikumi Nr.1065 „Noteikumi par jūrnieku profesionālās sagatavošanas programmu sertificēšanu un uzraudzību” (turpmāk – MK noteikumi Nr.1065).1978.gada Starptautiskās konvencijas par jūrnieku sagatavošanu un diplomēšanu, kā arī sardzes pildīšanu (turpmāk – STCW konvencija) I/6.noteikums nosaka, ka ikviena dalībvalsts nodrošina, lai STCW konvencijai atbilstoša jūrnieku apmācība un novērtēšana tiktu vadīta, pārraudzīta un kontrolēta saskaņā ar *STCW* konvencijas Kodeksa A-I/6 iedaļas noteikumiem. Proti, valstij jānodrošina, lai iestādes, kuras īsteno jūrnieku profesionālās sagatavošanas programmas, gan tehniski, gan organizatoriski būtu gatavas realizēt jūrnieku apmācības procesu, nodrošinot nepieciešamo kompetenču sasniegšanu atbilstoši Latvijai saistošajām STCW konvencijas prasībām un IMO izstrādāto jūrnieku apmācības paraugkursu rekomendācijām. Savukārt STCW konvencijas Kodeksa A-I/6.iedaļas 7.punkts nosaka, ka ikviena dalībvalsts, kura atzīst kādu apmācības kursu, mācību iestādi vai mācību iestādes piešķirtu kvalifikāciju kā vienu no savām prasībām STCW konvencijā noteiktā sertifikāta izdošanai, nodrošina, lai instruktoru un vērtētāju kvalifikācijai un pieredzei piemērotu A-I/8. iedaļā minētos kvalitātes standartus.Lai nodrošinātu augstāk minēto STCW konvencijas prasību īstenošanu jūrnieku profesionālās sagatavošanas iestādes ietvaros, projekts papildina JPJDL 26.panta pirmajā daļā noteikto Ministru kabineta pilnvarojumu, paredzot, ka Ministru kabinets nosaka arī nosacījumus jūrnieku profesionālās sagatavošanas programmu īstenošanai. Atbilstoši deleģējošās tiesību normas grozījumiem MK noteikumi Nr. 1065 tiks papildināti ar prasībām jūrnieku profesionālās sagatavošanas iestādēm, kuras īsteno jūrnieku mācību kursu programmas un/vai profesionālās izglītības programmas. Šīs prasības tiks balstītas uz STCW konvencijas un citu saistošo tiesību aktu nosacījumiem un skars programmu īstenošanas tehniskos un organizatoriskos aspektus atbilstoši attiecīgā programmu bloka specifikai.8) JPJDL 29.pants ietver tiesību normas par jūrnieku veselības atbilstību darbam uz kuģa. Panta pirmā daļa nosaka gadījumus, kad jūrniekam ir jābūt ārsta izsniegtam atzinumam par veselības atbilstību darbam uz kuģa. Likumprojekts precizē JPJDL 29.panta pirmo daļu, izsakot to jaunā redakcijā, nosakot, ka derīgam ārsta atzinumam par veselības atbilstību darbam uz kuģa ir jābūt gan jūrniekam, kurš gatavojas iegūt profesionālo kvalifikāciju apliecinošu dokumentu, gan jūrniekam, kurš ir nodarbināts uz kuģa, gan jūrniekam, kurš vēlas sākt darbu uz kuģa. Precizējumi veikti atbilstoši Direktīvas 2009/13/EK 2.panta 4.punktam.Likumprojekts papildina JPJDL 29.pantu ar trešo prim daļu, nosakot, ka izdevumus par atzīta jūrnieku ārsta veiktu jūrnieka veselības pārbaudi sedz kuģa īpašnieks. Šī prasība tiek noteikta, pārņemot Direktīvas 2009/13/EK 2.panta 4.punktu.9) Likumprojektā ir ietverts jauns pants par kuģošanas līdzekļu satiksmi Latvijas iekšējos ūdeņos. Pirmkārt, likumprojekts paredz papildināt JPJDL ar deleģējumu Ministru kabinetam izdot noteikumus par kuģošanas līdzekļu satiksmi Latvijas iekšējos ūdeņos. Uz minētā deleģējuma pamata izdotie Ministru Kabineta noteikumi aizstās Ministru Kabineta 2005.gada 1.marta noteikumus Nr. 158 „Noteikumi par kuģošanas līdzekļu satiksmi iekšējos ūdeņos”, kas ir izdoti uz Jūras kodeksa 8.panta trešās daļas pamata. No juridiskās tehnikas viedokļa attiecīgajiem noteikumiem piemērotāks būtu atbilstošs deleģējums JPJDL. Līdz ar to arī Jūras kodeksā tiks veikti attiecīgi grozījumi, izslēdzot Jūras kodeksa 8.panta trešajā daļā ietverto deleģējumu, ka noteikumus par visu kuģošanas līdzekļu satiksmi iekšējos ūdeņos nosaka Ministru kabinets. Otrkārt, saistībā ar pieaugošo kuģošanas intensitāti Latvijas iekšējos ūdeņos, tai skaitā, komersantiem piedāvājot pasažieru komercpārvadājumu pakalpojumus, projektā ir paredzētas tiesības pašvaldībām noteikt papildu nosacījumus (izdodot pašvaldību saistošos noteikumus) attiecībā uz kuģošanas līdzekļu satiksmi, kas ir saskaņoti ar Latvijas Jūras administrāciju (no kuģošanas drošības viedokļa).Par šādu risinājumu Satiksmes ministrija ir konceptuāli vienojusies ar Rīgas Domi, Vides aizsardzības un reģionālās attīstības ministriju un Latvijas Pašvaldību savienību.10) JPJDL 56.panta otrā daļa paredz Satiksmes ministram noteikt Starptautiskās Hidrogrāfijas organizācijas prasību un rekomendāciju izpildes kārtību. Taču šāds deleģējums nav nepieciešams, jo minētās prasības un rekomendācijas Jūras administrācija savā darbībā piemēro tieši.11) Ministru kabineta 2013.gada 28.decembra rīkojuma Nr.686 „Par Latvijas ģeotelpiskās informācijas attīstības koncepciju” 5.punkts paredz, ka Satiksmes ministrija izstrādā un līdz 2015.gada 1.janvārim iesniedz noteiktā kārtībā Ministru kabinetā likumprojektu par grozījumiem JPJDL, precizējot jūras ģeotelpiskās informācijas aprakstu. Likumprojekts papildina JPJDL ar jaunu nodaļu - Jūras ģeotelpiskā informācija. Šajā nodaļā ir ietvertas tiesību normas par jūras ģeotelpisko informāciju, ko iegūst, uztur un apkopo Jūras administrācija.Vienlaikus Jūras administrācija turpinās saņemt citu kompetento institūciju rīcībā esošo ģeotelpisko informāciju, kas tiek attēlota JPJDL 57.pantā minētajās jūras navigācijas kartēs, kā arī izmantota, izdodot dažādas kuģošanas drošības informācijai paredzētās oficiālās publikācijas (skat., piemēram, Ministru kabineta noteikumu 2010.gada 21.decembra noteikumi Nr. 1171 “Noteikumi par Latvijas ūdeņu izmantošanas kārtību un kuģošanas režīmu tajos” 8.punktu par Paziņojumiem jūrniekiem un “Kuģošanas režīmu”).JPJDL 57.pantā ietverts Jūras administrācijas sagatavojamo navigācijas publikāciju uzskaitījums, taču to nosaukumi neatbilst pašreiz praksē izdodamajām navigācijas publikācijām, kā arī ietvertais navigācijas publikāciju uzskaitījums nav pilnīgs. Likumprojekts precizē attiecīgo JPJDL pantu, precīzi uzskaitot Jūras administrācijas sagatavojamās, uzturamās un izplatāmās navigācijas publikācijas.Turpat minētajā JPJDL pantā arī noteikts, ka hidrogrāfisko mērījumu dziļumus, tas ir, jūras virsmas augstumu metros virs jūras gultnes, Latvijas ūdeņos pielīdzina vidējam ilggadējam jūras līmenim, kas piesaistīts Baltijas 1977.gada normālajai augstumu sistēmai. Taču 2014.gada 1.aprīlī Ministru kabinets atbalstīja Aizsardzības ministrijas sagatavoto likumprojektu „Grozījumi Ģeotelpiskās informācijas likumā” (Saeima, Nr.1129/Lp.11), kas paredz, ka ģeotelpiskās informācijas pamatdatu iegūšanā, sagatavošanā un uzturēšanā turpmāk izmantos Eiropas Vertikālās atskaites sistēmu. Likumprojekta „Grozījumi Ģeotelpiskās informācijas likumā” (Saeima, Nr.1129/Lp.11) anotācijas IV. nodaļā (tiesību akta projekta ietekme uz spēkā esošo tiesību normu sistēmu) ir noteikts, ka nepieciešams sagatavot likumprojektu par grozījumiem JPJDL, kas precizētu augstuma sistēmas izmaiņas no Baltijas 1977.gada normālo augstumu sistēmas uz Eiropas Vertikālo augstuma sistēmu.Likumprojekts veic attiecīgās izmaiņas, līdzšinējo norādi JPJDL uz Baltijas 1977.gada normālo augstumu sistēmu aizstājot ar norādi uz Eiropas Vertikālo augstuma sistēmu.Likumprojekts precizē JPJDL tekstā lietoto navigācijas līdzekļa jēdzienu, turpmāk jēdzienu “navigācijas līdzekļi” aizstājot ar skaidrojumu “navigācijas tehniskie līdzekļi kuģošanas drošības nodrošināšanai”. Minētā jēdziena precizējums nodrošina skaidru izpratni, ka JPJDL minētie navigācijas līdzekļi ir navigācijas tehniskie līdzekļi, kas saistīti ar kuģošanas drošības nodrošināšanu.12) Likuma “Publisko pakalpojumu likums” izstrādes gaitā tika panākta vienošanās, ka, ņemot vērā konkrētu nozaru darbības specifiku, tās nepieciešams noteikt kā izņēmumu nozares, kuras likuma darbības joma neskar. Kā arī tika panākta vienošanās, ka izņēmumi tiks paredzēti konkrētās nozares regulējošos normatīvajos aktos (skat. likumprojekta “Publisko pakalpojumu likums” anotācijas 25.lpp, VSS-1650). Ņemot vērā minēto,Ministru kabineta 2014.gada 14.janvāra sēdes protokola (protokols nr. 2, 25§) 7.1.punkts paredz, ka Satiksmes ministrijai jāsagatavo un līdz 2014.gada 1.jūlijam jāiesniedz noteiktā kārtībā Ministru kabinetā likumprojektu „Grozījumi Jūrlietu pārvaldes un jūras drošības likumā”, paredzot izņēmuma gadījumus, kurus neskar Publisko pakalpojumu likumprojekta joma. Līdz ar to likumprojekts papildina JPJDL 6.pantu, paredzot, ka Jūras administrācijas valsts pārvaldes uzdevumu ietvaros sniegtajiem pakalpojumiem nav piemērojamas Publisko pakalpojumu likuma normas, ja JPJDL nav noteikts citādi.13) 2012.gada 29.septembrī stājās spēkā 1995.gada Starptautiskā konvencija par zvejas kuģu personāla sagatavošanas un diplomēšanas, kā arī sardzes pildīšanas standartiem (turpmāk – STCW–F konvencija), kas pieņemta ar likumu „Par 1995.gada Starptautisko konvenciju par zvejas kuģu personāla sagatavošanas un diplomēšanas, kā arī sardzes pildīšanas standartiem”. Vērtējot spēkā esošo nacionālo normatīvo aktu regulējumu, tika konstatēti nepieciešamie grozījumi JPJDL - tā kā pašreiz JPJDL 11.pantā ir uzskaitīti kuģošanas drošības jomā vadošie saistošie starptautiskie tiesību akti, šo uzskaitījumu ir jāpapildina ar atsauci uz STCW–F konvenciju, kā arī atsauce nepieciešama JPJDL 24.panta pirmajā un ceturtajā daļā.14) JPJDL 7.pantā ir noteikta Krasta apsardzes kompetence. Pēc Aizsardzības ministrijas ierosinājuma, kas ietverts 30.09.2014. atzinumā par Valsts sekretāru sanāksmē izsludināto Ministru kabineta noteikumu projektu “Grozījumi Ministru kabineta 2009.gada 22.decembra noteikumos Nr. 1599 “Noteikumi par Latvijas valsts karoga lietošanas kārtību uz kuģiem” (VSS-844), minētais JPJDL 7.pants tiek papildināts ar Latvijas valsts karoga lietošanas uz kuģiem kontroli, ko veiks Krasta apsardze.Gadījumā, ja tiks konstatēti pārkāpumi saistībā ar Latvijas valsts karoga lietošanu uz kuģa, Krasta apsardze varēs saukt kuģa īpašnieku pie administratīvās atbildības.15) Likumprojekts papildina pārejas noteikumus, paredzot, kādos termiņos ir jāizdod Ministru kabineta noteikumi, kuriem deleģējums noteikts likumprojektā. Minētie termiņi noteikti, izvērtējot izdodamo noteikumu apjomu, saturu, paredzamo darba apjomu to izstrādē.  |
| 3.  | Projekta izstrādē iesaistītās institūcijas | Jūras administrācija. |
| 4.  | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
|  | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Latvijas karoga kuģu īpašnieki.2. Jūrnieki, kuri strādā uz Latvijas karoga kuģiem (to skaits aptuveni – 600).3.Personas, kas vēlas sniegt LRIT aprīkojuma testēšanas pakalpojumus uz Latvijas karoga kuģiem.4. Pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Latvijas karoga kuģu īpašniekiem būs jāsedz izdevumi par atzīta jūrnieku ārsta veiktu jūrnieka veselības pārbaudi. Jau šobrīd daži Latvijas kuģu īpašnieki sedz izdevumus par jūrnieka veselības pārbaudi, tāpēc administratīvais slogs būtiski netiek palielināts.Turpmāk jūrniekam, kurš strādā uz Latvijas karoga kuģiem, Latvijas karoga kuģa īpašnieks atmaksās veselības pārbaužu izdevumus. |
| 3. | Administratīvo izmaksu monetārs novērtējums | I. Viena jūrnieka veselības pārbaude pie atzīta jūrnieku ārsta pašreiz izmaksā vidēji no 45-70 eiro.Ievērojot šīs sadaļas 1.punktā norādīto jūrnieku (kuri strādā uz Latvijas karoga kuģiem) skaitu, kopējā veselības pārbaužu izmaksu summa ir aptuveni 27 līdz 42 tūkstoši eiro.II. Projekts nerada administratīvās izmaksas, kas saistītas ar informācijas pieņemšanas, apstrādes vai uzglabāšanas pienākumiem. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | I. Projektā ir paredzēts:1) pilnvarojums Ministru kabinetam izdot noteikumus, kuros nosaka prasības kuģu radio un navigācijas aprīkojuma izmantošanai un apkalpošanai. Projekts nosaka JPJDL jaunu deleģējumu (JPJDL 11.panta desmitā daļa), uz kā pamata tiks pārizdoti MK noteikumi Nr.144, jo pašreizējais deleģējums ir pārāk vispārīgs un neskaidrs.2) pilnvarojums Ministru kabinetam izdot noteikumus, kuros nosaka prasības un kārtību atzīto aizsardzības organizāciju atzīšanai, sertificēšanai un darbības uzraudzībai, un prasības atzītās aizsardzības organizācijas atbilstības sertifikāta saņemšanai, kā arī tā izsniegšanas un anulēšanas kārtībai. Projekts nosaka jaunu deleģējumu, jo, izanalizējot esošo deleģējumu, konstatēts, ka pastāvošais pilnvarojuma apjoms ir nepilnīgs.3) pilnvarojums Ministru kabinetam izdot noteikumus, kuros nosaka:3.1.) starptautiskajās tiesību normās noteikto kuģu, kuģošanas kompāniju, ostu un ostas iekārtu aizsardzības funkciju sadalījumu, izpildes kārtību un uzraudzību;3.2.) Latvijas Jūras administrācijas kuģu un ostu aizsardzības inspektoru tiesības un pienākumus;3.3.) prasības starptautiskā kuģa aizsardzības sertifikāta, starptautiskā kuģa aizsardzības pagaidu sertifikāta, ostas, ostas iekārtas aizsardzības atbilstības apstiprinājuma saņemšanai, kā arī to izsniegšanas un anulēšanas kārtību; 3.4.) prasības ostas vai ostas iekārtas personāla apmācību programmu apstiprināšanai un to apstiprināšanas kārtību;3.5.) pamatprasības kuģu un kuģošanas kompāniju, ostu un ostas iekārtu aizsardzības apmācībām, vingrinājumiem un mācībām;3.6.) prasības un kārtību informācijas apmaiņai un sadarbībai starp kuģu, kuģošanas kompāniju, ostu un ostas iekārtu aizsardzības prasību īstenošanā iesaistītajām institūcijām.Projekts precizē JPJDL noteikto deleģējumu, uz kā pamata MK noteikumi Nr.748 tiks pārizdoti (pamatojums – Tieslietu ministrijas 2013.gada 16.oktobra atzinumā Nr. 1-9.1/1908 izteiktie iebildumi par projekta VSS-1789 deleģējuma nepilnībām JPJDL, kuras nepieciešams novērst).4) Likumprojektā ir paredzēts pilnvarojums Ministru kabinetam noteikt kuģošanas līdzekļu satiksmi Latvijas iekšējos ūdeņos, tajā skaitā, prasības ūdens satiksmes dalībniekiem, ūdeņos izvietotajām navigācijas zīmēm un ugunīm.Uz šā pilnvarojuma pamata tiks izdoti jauni Ministru kabineta noteikumi, kas aizstās pašreiz spēkā esošos Ministru kabineta 2005.gada 1.marta noteikumus Nr. 158 „Noteikumi par kuģošanas līdzekļu satiksmi iekšējos ūdeņos”, kas ir izdoti uz Jūras kodeksa 8.panta trešās daļas pamata. No juridiskās tehnikas viedokļa attiecīgajiem noteikumiem piemērotāks būtu atbilstošs deleģējums JPJDL, tādēļ projekts šādu deleģējumu ietver JPJDL 481.pantā. Vienlaikus no Jūras kodeksa tiek izslēgts 8.panta trešajā daļā ietvertais deleģējums, ka noteikumus par visu kuģošanas līdzekļu satiksmi iekšējos ūdeņos nosaka Ministru kabinets.5) Grozījumi Ministru kabineta 2008.gada 22.decembra noteikumos Nr. 1065 „Noteikumi par jūrnieku profesionālās sagatavošanas programmu sertificēšanu un uzraudzību”.Ar grozījumiem minētie noteikumi tiks papildināti ar prasībām jūrnieku profesionālās sagatavošanas iestādēm, kuras īsteno jūrnieku mācību kursu programmas un/vai profesionālās izglītības programmas.6) Grozījumi Jūras kodeksā.Ar grozījumiem Jūras kodeksā tiks izslēgts no Jūras kodeksa 8.panta trešās daļa nosacījums, kas paredzēja Ministru kabinetam izdot noteikumus par visu kuģošanas līdzekļu satiksmi iekšējos ūdeņos (skat. arī skaidrojumu šā punkta 4.apakšpunktā).7) Pašvaldību saistošie noteikumi.Projekts paredz, ka pašvaldības domei būs tiesības savā administratīvajā teritorijā izdot noteikumus, nosakot papildu nosacījumus kuģošanas līdzekļu satiksmei Latvijas iekšējos ūdeņos. Pašvaldības dome noteikumus saskaņos ar Latvijas Jūras administrāciju (no kuģošanas drošības viedokļa).8) Grozījumi Latvijas Administratīvo pārkāpumu kodeksā (turpmāk-LAPK).Spēkā esošais LAPK 201.43 pants paredz atbildību par Latvijas valsts karoga pacelšanas veida vai kārtības pārkāpšanu. LAPK 201.44 pants paredz atbildību par necieņas izrādīšanu Latvijas valsts karogam. Grozījumi LAPK tiks veikti 226.2 pantā, papildinot Nacionālo bruņoto spēku Jūras spēku flotiles Krasta apsardzes dienesta kompetenci ar atsauci uz minētajiem LAPK 201.43 un 201.44 pantiem (attiecībā par Latvijas karoga lietošanu uz kuģa). Šos LAPK grozījumus paredzēts sagatavot kā priekšlikumus iesniegšanai Saeimā Satiksmes ministrijas sagatavotajam likumprojektam “Grozījumi Latvijas Administratīvo pārkāpumu kodeksā” (Nr. 1243/Lp11);9) “Grozījumi Ministru kabineta 2009.gada 22.decembra noteikumos Nr. 1599 “Noteikumi par Latvijas valsts karoga lietošanas kārtību uz kuģiem” (VSS-844), kas nosaka, ka Krasta apsardzes dienests kontrolē Latvijas karoga lietošanu uz kuģa. Projekts izsludināts Valsts sekretāru sanāksmē 2014.gada 11.septembrī (prot.nr. 35, 15§). |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
|  |
| **V. Tiesību akta projekta atbilstība Latvijas Republikas starptautiskajām saistībām** |
|  | **Saistības pret Eiropas Savienību** | Padomes 2009.gada 16.februāra Direktīvas 2009/13/EK ar ko īsteno Eiropas Kopienas Kuģu īpašnieku asociāciju (EKKĪA) un Eiropas Transporta darbinieku federācijas (ETDF) Nolīgumu par 2006.gada Konvenciju par darbu jūrniecībā un groza Direktīvu 1999/63/EK, 2.panta 4.punkts (jaunā redakcijā izteiktais Direktīvas 1999/63/EK 13.panta 1., 3., un 15.punkts). |
|  | **Citas starptautiskās saistības** | 1) 1978.gada Starptautiskā konvencija par jūrnieku sagatavošanu un diplomēšanu, kā arī sardzes pildīšanu, ar grozījumiem (STCW konvencija); 2) 1995.gada Starptautiskā konvencija par zvejas kuģu personāla sagatavošanas un diplomēšanas, kā arī sardzes pildīšanas standartiem (STCW –F konvencija). |
|  | **Cita informācija** | Pārējās Direktīvas 2009/13/EK prasības ir pārņemtas ar Jūras kodeksu, Ministru kabineta 2014.gada 3.jūnija noteikumiem Nr.273 „Noteikumi par jūrnieku veselības atbilstību darbam uz kuģa” un Ministru kabineta 2014.gada 14.janvāra noteikumiem Nr.18 “Noteikumi par 2006.gada Konvencijas par darbu jūrniecībā (MLC konvencija) piemērojamām prasībām attiecībā uz dzīvojamām telpām un atpūtai paredzēto aprīkojumu uz kuģa un šo prasību ievērošanas nosacījumi”. |

|  |
| --- |
|  |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Padomes 2009.gada 16.februāra Direktīva 2009/13/EK ar ko īsteno Eiropas Kopienas Kuģu īpašnieku asociāciju (EKKĪA) un Eiropas Transporta darbinieku federācijas (ETDF) Nolīgumu par 2006.gada Konvenciju par darbu jūrniecībā un groza Direktīvu 1999/63/EK. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2009/13/EK 2.panta 4.punkts (13.panta 1.punkts) | Likumprojekta 11.pants(par grozījumiem JPJDL 29.panta pirmajā daļā) | Direktīvas prasības tiek izpildītas pilnībā | Stingrākas prasības neparedz |
| Direktīvas 2009/13/EK 2.panta 4.punkts (13.panta 3.punkts) | Likumprojekta 11.pants(par grozījumiem JPJDL 29.panta pirmajā daļā) | Direktīvas prasības tiek izpildītas pilnībā | Stingrākas prasības neparedz |
| Direktīvas 2009/13/EK 2.panta 4.punkts (13.panta 15.punkts) | Likumprojekta 11.pants(par JPJDL 29.panta papildināšanu ar trešo prim daļu) | Direktīvas prasības tiek izpildītas pilnībā | Stingrākas prasības neparedz |

|  |
| --- |
| 2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1978.gada Starptautiskā konvencija par jūrnieku sagatavošanu un diplomēšanu, kā arī sardzes pildīšanu, ar grozījumiem (STCW konvencija). |
| A | B | A |
| STCW kodeksa A-I/6.iedaļas 7.punkts Starptautiskās normas paredz, ka dalībvalsts, kura atzīst kādu apmācības kursu, mācību iestādi vai mācību iestādes piešķirtu kvalifikāciju kā vienu no savām prasībām Konvencijā noteiktā sertifikāta izdošanai, nodrošina, lai instruktoru un vērtētāju kvalifikācijai un pieredzei piemērotu A-I/8 iedaļā minētos kvalitātes standartus. | Likumprojekta 10.pants. |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |  |
| Cita informācija | Pārējās STCW konvencijas prasības ir vai tiks ieviestas ar šādiem normatīvajiem aktiem:1) 2013.gada 13.jūnija [grozījumi Jūrlietu pārvaldes un jūras drošības likumā](http://likumi.lv/doc.php?id=257940)/[LV, 126 (4932), 02.07.2013.](https://www.vestnesis.lv/?menu=doc&id=257940) (stājās spēkā 16.07.2013.);2) 2013.gada 23.aprīļa Ministru kabineta noteikumi Nr.223 „Grozījumi Ministru kabineta 2005.gada 22.novembra noteikumos Nr.895 „Jūrnieku sertificēšanas noteikumi”” (stājās spēkā 01.05.2013.);3) Ministru kabineta 2012.gada 20.marta noteikumi Nr.185 „Jūrnieku ārstu atzīšanas kārtība”;4) Ministru kabineta 2014.gada 3.jūnija noteikumi Nr. 273 „Noteikumi par jūrnieku veselības atbilstību darbam uz kuģa”.STCW konvencijas tulkojums 2013.gada 6.martā ir publicēts oficiālajā izdevumā „Latvijas Vēstnesis”. |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1995.gada Starptautiskā konvencija par zvejas kuģu personāla sagatavošanas un diplomēšanas, kā arī sardzes pildīšanas standartiem (STCW–F konvencija). |
| A | B | A |
| STCW-F konvencijas 1. un 6.pants | Likumprojekta 9.pants |  |
| STCW-F konvencijas 8.pants, I/4 noteikums | Likumprojekta 5**.**pants  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |  |
| Cita informācija | Pārējās STCW-F konvencijas prasības tiks ieviestas ar grozījumiem Ministru kabineta 2005.gada 22.novembra noteikumos Nr.895 „Jūrnieku sertificēšanas noteikumi”. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2.  | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par likumprojekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas mājaslapā. |
| 3. | Sabiedrības līdzdalības rezultāti | Projekts tika nosūtīts saskaņošanai ar Latvijas ostu pārvaldēm, kas atbalstījušas projekta tālāku virzību. |
| 4. | Cita informācija. | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Satiksmes ministrija, Jūras administrācija, Nacionālo bruņoto spēku Jūras spēku flotiles Krasta apsardzes dienests, pašvaldības. |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav. |

Satiksmes ministrs A. Matīss

Vīza:

Valsts sekretārs K. Ozoliņš

23.01.2015 14:30

4066

Laima Rituma, 67028198

laima.rituma@sam.gov.lv

Jana Jankoviča, 67062133, jana.jankovica@lja.lv